CELEX: 62018CN0233
Language: fi
Date: 2018-03-29 00:00:00
Title: Asia C-233/18: Ennakkoratkaisupyyntö, jonka Arbeidshof te Brussel (Belgia) on esittänyt 29.3.2018 – Zubair Haqbin v. Federaal Agentschap voor de opvang van asielzoekers

201806010301917522018/C 211/192332018CJC21120180618FI01FIINFO_JUDICIAL20180329161611Asia C-233/18: Ennakkoratkaisupyyntö, jonka Arbeidshof te Brussel (Belgia) on esittänyt 29.3.2018 – Zubair Haqbin v. Federaal Agentschap voor de opvang van asielzoekers
 ---documentbreak--- C2112018FI1610120180329FI0019161161Ennakkoratkaisupyyntö, jonka Arbeidshof te Brussel (Belgia) on esittänyt 29.3.2018 – Zubair Haqbin v. Federaal Agentschap voor de opvang van asielzoekers
   (Asia C-233/18)2018/C 211/19Oikeudenkäyntikieli: hollanti
      Ennakkoratkaisua pyytänyt tuomioistuin
   
   Arbeidshof te Brussel
   
      Pääasian asianosaiset
   
   
      Kantaja: Zubair Haqbin
   
      Vastaaja: Federaal Agentschap voor de opvang van asielzoekers
   
      Ennakkoratkaisukysymykset
   
   
            1)
         
         
            Onko direktiivin (
                  1
               ) 20 artiklan 1–3 kohtaa tulkittava siten, että niissä määritellään tyhjentävästi tapaukset, joissa aineellisia vastaanotto-olosuhteita voidaan rajoittaa tai ne voidaan peruuttaa, vai seuraako 20 artiklan 4 ja 5 kohdasta, että oikeus aineellisiin vastaanotto-olosuhteisiin voidaan peruuttaa myös siten, että määrätään seuraamus majoitustiloja koskevien sääntöjen vakavista rikkomisista sekä törkeän väkivaltaisesta käyttäytymisestä?
         
      
            2)
         
         
            Onko 20 artiklan 5 ja 6 kohtaa tulkittava siten, että jäsenvaltioiden on, ennen kuin ne tekevät aineellisten vastaanotto-olosuhteiden rajoittamista tai peruuttamista tai seuraamuksia koskevan päätöksen ja näiden päätösten yhteydessä, toteutettava tarvittavat toimenpiteet, joilla varmistetaan oikeus ihmisarvon turvaavaan elintasoon oikeuden poistamista koskevan ajanjakson ajaksi, vai voidaanko nämä säännökset täyttää sellaisen järjestelmän avulla, jossa aineellisten vastaanotto-olosuhteiden rajoittamista tai peruuttamista koskevan päätöksen tekemisen jälkeen selvitetään, onko päätöksen kohteena olevalla henkilöllä ihmisarvon turvaava elintaso ja tarvittaessa toteutetaan tuolloin korjaavia toimenpiteitä?
         
      
            3)
         
         
            Onko direktiivin 20 artiklan 4, 5 ja 6 kohtaa, luettuina yhdessä saman direktiivin 14, 21, 22, 23 ja 24 artiklan sekä Euroopan unionin perusoikeuskirjan 1, 3, 4 ja 24 artiklan kanssa, tulkittava siten, että aineellisten vastaanotto-olosuhteiden tilapäistä (tai lopullista) poistamista koskeva toimenpide tai seuraamus voidaan toteuttaa alaikäisen ja erityisesti ilman huoltajaa olevan alaikäisen osalta, vai onko niin, että tällaista toimenpidettä tai seuraamusta ei ole mahdollista toteuttaa?
         
      (
         1
      )	Kansainvälistä suojelua hakevien henkilöiden vastaanottoa jäsenvaltioissa koskevista vaatimuksista 26.6.2013 annetun Euroopan parlamentin ja neuvoston direktiivi 2013/33/EU (EUVL 2013, L 180, s. 96).